बता दें कि एक दिन पहले ही लंदन में एक कार्यक्रम में कांग्रेस अध्यक्ष राहुल गांधी ने विपक्षी दलों के गठबंधन को लेकर चल रही चर्चा के बीच बड़ा बयान दिया था. कांग्रेस अध्यक्ष राहुल गांधी ने कहा कि 2019 में होने वाले लोकसभा चुनावों उत्तर प्रदेश में विपक्षी खेमा एकजुट होकर चुनाव लड़े तो बीजेपी को 5 सीटें भी नहीं मिलेंगी. आपको बता दें कि पिछले दिनों ही बसपा प्रमुख मायावती ने भी गठबंधन को लेकर बयान दिया था. उन्होंने कहा था कि उनकी पार्टी उसी सूरत में गठबंधन सरकार में शामिल होगी, जब उन्हें लोकसभा सीटों की सम्मानजनक संख्या दी जाएगी.